News - Slim watermeter nou by 100 skole bekendgestel...
Slim watermeter nou by 100 skole bekendgestel
Outeur: Martin Viljoen
Die slim watermeter, ontwikkel deur prof Thinus Booysen van die Departement Elektriese en Elektroniese Ingenieurswese aan die Universiteit Stellenbosch gaan danksy 'n borgskap deur die Shoprite-groep by 'n 100 skole in die Wes-Kaap aangebring word.
Dié inisiatief is vandag (8 November) by die Wes-Kaapse radiostasie, Cape Talk, in Kaapstad bekendgestel. Na verwagting behoort 'n miljoen liter water per dag bespaar te word.
Die projek word tans deur die Universiteit se tegnologie-oordrag maatskappy, Innovus, gekommersialiseer en geïnkubeer by die Nedbank Universiteit Stellenbosch LaunchLab, die US se besigheidsinkubator, via die afwentelmaatskappy, Bridgiot (Bridge to the Internet of Things).